text: Efterlyser ejer af påfugl på Twitter
  17 oktober 2014 kl. 09.02
  I gamle dage havde politiet jævnligt annoncer om hunde, der var løbet hjemmefra. Men i dag har Syd- og Sønderjyllands Politi fremlyst en påfugl, som er på skovtur på Uglekær i Aabenraa. Naturligvis på Twitter.
  - Det er nogle beboere, som har observeret den gå rundt i nogle haver, siger vagtchefen hos Syd- og Sønderjyllands Politi til TV SYD. En af dem har også taget et billede af den.
  Billedet har politiet lagt ud på Twitter. Umiddelbart ved hverken beboere eller politiet, hvor påfuglen har hjemme. Derfor den utraditionelle fremlysning på Twitter.
  Påfugl på skovtur. På Uglekær i Aabenraa er en påfugl ude at nyde efteråret. Gode bud på ejer modtages på 1-1-4. #politidk
  
  Her ses påfuglen snige sig mellem nogle buske. #politidk pic.twitter.com/gJXYyWOqky
  
  